Author: Kralovska
Company: UVZ SR

Doložka finančných, ekonomických, environmentálnych vplyvov a vplyvov na zamestnanosť

Finančné a ekonomické vplyvy

V súvislosti s realizáciou 2. etapy Programu podpory zdravia znevýhodnených komunít na Slovensku na roky 2009-2015 (ďalej len „program“) je potrebné vyčleniť finančné prostriedky (viď príl. č. 1). Finančné prostriedky budú  v r. 2009, 2010, 2011 požadované z rozpočtovej kapitoly MZ SR. Ďalšie roky (2012 – 2015) budú finančne zabezpečené podľa efektívnosti práce a na základe aktualizácie finančných požiadaviek na finančné zdroje každý rok do r. 2015. V súvislosti s uvedeným, bude v roku 2011 (do 31. 3.) predložená na rokovanie vlády informácia o efektívnosti plnenia programu. 

Dopad na zamestnanosť 

Očakávanými výstupmi z programu sú: pozitívna zmena životného štýlu, zvýšenie zdravotného uvedomenia a celkovo zvýšenie zodpovednosti za vlastné zdravie. S tým úzko súvisí aj podpora integrácie, dosiahnutie vyššieho vzdelania a  zvýšenie  šance zamestnať sa u obyvateľov segregovaných  a separovaných rómskych osídlení a lokalít.
Na druhej strane realizácia 2. etapy programu bude mať pozitívny dopad na riešenie zamestnanosti v regiónoch, v ktorých sa bude program realizovať. Od 1.1. 2009 bude v teréne pracovať 30 komunitných pracovníkov zdravotnej výchovy, pričom ich počet sa bude postupne rozširovať.  

Environmentálne vplyvy
Program má pozitívny dopad na životné prostredie, nakoľko bude realizovaný v segregovaných a separovaných rómskych osídleniach a lokalitách, kde je životné prostredie často krát  devastované a zaťažené nesprávnym nakladaním s odpadom.